Kemi Adetiba ta kasance yar shirin fim, darekta a telebijin, darektan waka, wanda ayyukan ta ke fitowa a Channel O, MTV Base, Soundcity TV, BET da Netflix. An haife ta a Jihar Lagos ranar 8 Janairu 1980, Mahaifiyarta itace Mayen Adetiba wacce injinya ce kuma yar'fim. Kemi Adetiba ta fara aikin shirin fim dinta ne tun tana karama inda take gabatar da tallace-tallacen OMO, da bin sawun mahaifin ta, Dele Adetiba. Kemi ta fara aikin tane a gidan Rhythm 93.7 FM inda take gabatar da shirye-shirye, wanda take gudanar da shirye-shirye kamar su: Soul’d Out da Sunday at the Seaside. Adetiba sannan ta rika yada shirye-shiryen ta a kafafen intanet kamar a Spotify da Soundcloud karkashin sunan 'hule'. Kemi Adetiba ta fara canja fasalin aiki daga kasancewa mai zance a radiyo zuwa mai gabatar da shirye-shiryen vidiyo a Mnet, wanda ya hada da Studio 53, Temptation Nigeria wanda take gabatarwa tare da Ikponmwosa Osakioduwa. Kemi ta kuma zama mai gabatar da shiri a Soundcity TV da kuma karbar shirin Maltina Dance na tsawon shekaru uku.